               EURÓPSKA KOMISIA
            V Bruseli6. 4. 2017
            COM(2017) 162 final
            2017/0072(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v spoločnom výbore zriadenom Regionálnym dohovorom o paneuro-stredomorských preferenčných pravidlách pôvodu, pokiaľ ide o žiadosť Ukrajiny, aby sa stala zmluvnou stranou tohto dohovoru

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Regionálnym dohovorom o paneuro-stredomorských preferenčných pravidlách pôvodu
                  1
                (ďalej len „dohovor“) sa zavádzajú ustanovenia o pôvode tovaru, s ktorým sa obchoduje podľa príslušných obchodných dohôd uzavretých medzi zmluvnými stranami.

               V článku 5 ods. 1 dohovoru sa stanovuje, že tretia strana sa môže stať zmluvnou stranou dohovoru za predpokladu, že kandidátska krajina alebo územie má minimálne s jednou zo zmluvných strán uzavretú platnú dohodu o voľnom obchode, v ktorej sú stanovené preferenčné pravidlá pôvodu. Na tento účel sa v článku 5 ods. 2 a ods. 3 dohovoru vyžaduje, aby tretia strana predložila depozitárovi dohovoru písomnú žiadosť o pristúpenie, ktorý ju musí postúpiť spoločnému výboru na posúdenie. V článku 2 ods. 2 dohovoru sa stanovuje, že na účely dohovoru „tretia strana“ znamená akúkoľvek susediacu krajinu alebo územie, ktoré nie je zmluvnou stranou.

               Ukrajina 12. septembra 2016 predložila depozitárovi dohovoru (Generálnemu sekretariátu Rady EÚ) písomnú žiadosť o pristúpenie k dohovoru.

               Ukrajinské orgány potvrdili, že Ukrajina má dohodu o voľnom obchode s niekoľkými zmluvnými stranami, predovšetkým s EÚ, štátmi EZVO, bývalou Juhoslovanskou republikou Macedónsko a Čiernou Horou. V dôsledku toho Ukrajina spĺňa podmienku stanovenú v článku 5 ods. 1 dohovoru na to, aby sa stala zmluvnou stranou.

               Žiadosť by sa preto v súlade s článkom 4 ods. 3 písm. b) dohovoru mala predložiť spoločnému výboru dohovoru s cieľom prijať rozhodnutie, ktorým sa Ukrajina prizýva, aby pristúpila k dohovoru. Pozíciu, ktorú má EÚ zaujať v spoločnom výbore, by mala stanoviť Rada.

               Podľa Komisie si pristúpenie Ukrajiny nevyžaduje žiadne prechodné opatrenia uvedené v článku 4 ods. 3 písm. c) dohovoru.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právnym základom rozhodnutia Rady je článok 207 v spojení s článkom 218 ods. 9 Zmluvy o fungovaní Európskej únie (ZFEÚ).

               V článku 218 ods. 9 ZFEÚ je stanovené, že vtedy, keď je potrebné v rámci orgánu zriadeného medzinárodnou dohodou prijať rozhodnutie s právnymi účinkami, Rada prijme na návrh Komisie alebo vysokého predstaviteľa Únie pre zahraničné veci a bezpečnostnú politiku rozhodnutie, ktorým sa určuje pozícia, ktorá sa má prijať v mene Európskej únie.

               Rozhodnutie, ktoré má prijať spoločný výbor dohovoru, patrí do rozsahu pôsobnosti tohto ustanovenia.

               •Subsidiarita (v prípade inej ako výlučnej právomoci)

               Návrh patrí do výlučnej právomoci Únie.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

               Zmluvné strany dohovoru a členské štáty boli informované o žiadosti Ukrajiny na zasadnutí spoločného výboru dohovoru, ktoré sa konalo 28. septembra 2016.

               •Získavanie a využívanie expertízy

               Externá expertíza nebola potrebná.

               •Posúdenie vplyvu

               Okrem toho nebolo potrebné vykonať posúdenie vplyvu vzhľadom na to, že pristúpenie tretej strany k dohovoru podlieha len podmienke, že táto strana má uzavretú platnú dohodu o voľnom obchode minimálne s jednou zo zmluvných strán dohovoru.

               2017/0072 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v spoločnom výbore zriadenom Regionálnym dohovorom o paneuro-stredomorských preferenčných pravidlách pôvodu, pokiaľ ide o žiadosť Ukrajiny, aby sa stala zmluvnou stranou tohto dohovoru

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Regionálny dohovor o paneuro-stredomorských preferenčných pravidlách pôvodu (ďalej len „dohovor“), v ktorom sa uvádzajú pravidlá týkajúce sa pôvodu tovaru, s ktorým sa obchoduje podľa príslušných dohôd uzavretých medzi zmluvnými stranami, nadobudol platnosť 1. decembra 2012.

               (2)V článku 5 ods. 1 dohovoru sa stanovuje, že tretia strana sa môže stať zmluvnou stranou dohovoru za predpokladu, že kandidátska krajina alebo územie má minimálne s jednou zo zmluvných strán uzavretú platnú dohodu o voľnom obchode, v ktorej sú stanovené preferenčné pravidlá pôvodu.

               (3)Na tento účel sa v článku 5 ods. 2 a ods. 3 dohovoru vyžaduje, aby tretia strana predložila depozitárovi dohovoru písomnú žiadosť o pristúpenie, ktorý ju musí postúpiť spoločnému výboru na posúdenie.

               (4)Ukrajina 12. septembra 2016 predložila depozitárovi dohovoru písomnú žiadosť o pristúpenie k dohovoru.

               (5)Ukrajina má uzavretú platnú dohodu o voľnom obchode s niekoľkými zmluvnými stranami dohovoru, a preto spĺňa podmienku stanovenú v článku 5 ods. 1 dohovoru na to, aby sa stala zmluvnou stranou.

               (6)Podľa článku 4 ods. 3 písm. b) dohovoru spoločný výbor prijíma prizvania adresované tretím stranám na pristúpenie k dohovoru rozhodnutím.

               (7)Pozícia, ktorú má Európska únia zaujať v rámci spoločného výboru, by mala spočívať v hlasovaní za rozhodnutie, ktorým sa Ukrajina prizýva, aby pristúpila k dohovoru,

               PRIJALA TOTO ROZHODNUTIE:

               Článok 1

               Pozícia, ktorú má Európska únia prijať v rámci spoločného výboru Regionálneho dohovoru o paneuro-stredomorských preferenčných pravidlách pôvodu, pokiaľ ide o žiadosť Ukrajiny, aby sa stala zmluvnou stranou tohto dohovoru, je založená na návrhu rozhodnutia spoločného výboru pripojenom k tomuto rozhodnutiu.

               Zástupcovia Únie v spoločnom výbore môžu odsúhlasiť menšie zmeny v návrhu rozhodnutia bez ďalšieho rozhodnutia Rady.

               Článok 2

               Rozhodnutie spoločného výboru sa po jeho prijatí uverejní v Úradnom vestníku Európskej únie.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 54, 26.2.2013, s. 4.

    ---documentbreak---

               EURÓPSKA KOMISIA
            V Bruseli6. 4. 2017
            COM(2017) 162 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v spoločnom výbore zriadenom Regionálnym dohovorom o paneuro-stredomorských preferenčných pravidlách pôvodu, pokiaľ ide o žiadosť Ukrajiny, aby sa stala zmluvnou stranou tohto dohovoru

               Návrh
               ROZHODNUTIE SPOLOČNÉHO VÝBORU REGIONÁLNEHO DOHOVORU O PANEURO-STREDOMORSKÝCH PREFERENČNÝCH PRAVIDLÁCH PÔVODU

                  č. 1/2017

               z xx. xx. 2017,

               pokiaľ ide o žiadosť Ukrajiny stať sa zmluvnou stranou Regionálneho dohovoru o paneuro-stredomorských preferenčných pravidlách pôvodu

               Spoločný výbor,

               so zreteľom na Regionálny dohovor o paneuro-stredomorských preferenčných pravidlách pôvodu
                  1
               ,

               keďže:

               (1)V článku 5 ods. 1 Regionálneho dohovoru o paneuro-stredomorských preferenčných pravidlách pôvodu (ďalej len „dohovor“) sa stanovuje, že tretia strana sa môže stať zmluvnou stranou dohovoru za predpokladu, že kandidátska krajina alebo územie má minimálne s jednou zo zmluvných strán uzavretú platnú dohodu o voľnom obchode, v ktorej sú stanovené preferenčné pravidlá pôvodu.

               (2)Ukrajina 12. septembra 2016 predložila depozitárovi dohovoru písomnú žiadosť o pristúpenie k dohovoru.

               (3)Ukrajina má uzavretú platnú dohodu o voľnom obchode s niekoľkými zmluvnými stranami dohovoru a spĺňa podmienku stanovenú v článku 5 ods. 1 dohovoru na to, aby sa stala zmluvnou stranou.

               (4)V článku 4 ods. 3 písm. b) dohovoru sa stanovuje, že spoločný výbor prijíma prizvania adresované tretím stranám na pristúpenie k dohovoru rozhodnutím,

               PRIJAL TOTO ROZHODNUTIE:

               Článok 1

               Ukrajina sa prizýva, aby pristúpila k Regionálnemu dohovoru o paneuro-stredomorských preferenčných pravidlách pôvodu.

               Článok 2

               Toto rozhodnutie nadobúda účinnosť ….

               V Bruseli

                  Za spoločný výbor

                  predseda

                     (1)
                  Ú. v. EÚ L 54, 26.2.2013, s. 4.


Dôležité právne oznámenie

|

52009PC0101

Návrh rozhodnutie Rady ktorým sa mení a dopĺňa rozhodnutie 2006/325/ES s cieľom stanoviť postup na vykonávanie článku 5 ods. 2 Dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach  /* KOM/2009/0101 v konečnom znení - CNS 2009/0034 */

	[pic] | KOMISIA EURÓPSKYCH SPOLOČENSTIEV |Brusel, 4.3.2009KOM(2009) 101 v konečnom znení2009/0034 (CNS)NávrhROZHODNUTIE RADYktorým sa mení a dopĺňa rozhodnutie 2006/325/ES s cieľom stanoviť postup na vykonávanie článku 5 ods. 2 Dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciachDÔVODOVÁ SPRÁVA1. KONTEXT NÁVRHU (NÁVRHOV) |1. 1. Dôvody a ciele návrhu (návrhov) V súlade s Protokolom o postavení Dánska pripojeným k Zmluve o Európskej únii a k Zmluve o založení Európskeho spoločenstva sa Dánsko nezúčastňuje na vykonávaní hlavy IV Zmluvy o ES a v dôsledku toho nástroje Spoločenstva prijaté v oblasti justičnej spolupráce v občianskych veciach nie sú pre Dánsko záväzné a ani sa v tomto štáte neuplatňujú. Uplatňovanie niektorých nástrojov Spoločenstva však bolo rozšírené na Dánsko prostredníctvom medzinárodných dohôd uzavretých medzi Európskym spoločenstvom a Dánskom na základe článku 300 Zmluvy o ES. Príslušnými medzinárodnými dohodami uzavretými rozhodnutiami Rady 2006/325/ES[1] a 2006/326/ES[2] sú tieto: Dohoda medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach[3], a Dohoda medzi Európskym spoločenstvom a Dánskym kráľovstvom o doručovaní súdnych a mimosúdnych dokumentov v občianskych alebo obchodných veciach[4]. V týchto paralelných dohodách je (v článku 5 ods. 2) ustanovené, že v prípadoch, keď Dánsko mieni uzavrieť medzinárodné dohody, ktoré môžu ovplyvniť alebo upravovať pôsobnosť nariadenia Rady (ES) č. 44/2001 o právomoci a o uznávaní a výkone rozsudkov v občianskych a obchodných veciach (ďalej len „nariadenie Brusel I“)[5] alebo nariadenia Európskeho parlamentu a Rady (ES) č. 1393/2007 o doručovaní súdnych a mimosúdnych písomností v občianskych alebo obchodných veciach v členských štátoch („doručovanie písomností“) a o zrušení nariadenia Rady (ES) č. 1348/2000 (ďalej len „nariadenie o doručovaní písomností“)[6], je potrebný súhlas Európskeho spoločenstva. Rozhodnutia Rady o uzavretí týchto paralelných dohôd, ani samotné paralelné dohody neurčujú, akým spôsobom má Spoločenstvo prijať rozhodnutie o takejto dohode. Cieľom návrhu (návrhov) je stanoviť postup pre uplatňovanie článku 5 ods. 2 na obidve paralelné dohody zmenou a doplnením rozhodnutí Rady o ich uzavretí. |1.2. Všeobecný kontext V paralelných dohodách je (v článku 5 ods. 1) ustanovené, že medzinárodné dohody založené na príslušných nariadeniach (pripojených k paralelným dohodám), ktoré Spoločenstvo uzavrelo, nie sú v Dánsku uplatniteľné a ani preň nie sú záväzné. Dánsko sa musí zdržať uzavretia medzinárodných dohôd, ktoré môžu ovplyvňovať alebo upravovať pôsobnosť bruselského nariadenia I pripojeného k tejto dohode, pokiaľ na to Spoločenstvo neudelilo súhlas a neboli podniknuté dostatočné opatrenia v súvislosti so vzťahom medzi touto dohodou a príslušnou medzinárodnou dohodou. Vzťahy medzi Dánskom a Európskym spoločenstvom, pokiaľ ide o predmetné paralelné dohody, sa riadia medzinárodným právom. Uplatňuje sa článok 300 Zmluvy o ES a v dôsledku toho Komisia nemôže preberať medzinárodné záväzky v mene Európskeho spoločenstva bez toho, aby jej bolo osobitne priznané takéto právo. Rozhodnutia Rady o uzavretí paralelných dohôd, ani samotné dohody nedávajú Komisii právomoc udeliť súhlas v mene Európskeho spoločenstva. Európske spoločenstvo preto musí stanoviť osobitný interný postup, ktorým sa má Európske spoločenstvo (s výnimkou Dánska) riadiť pri prijímaní rozhodnutí o udelení súhlasu Dánsku na uzavretie medzinárodných dohôd, ktoré ovplyvňujú predmetné nariadenia pripojené k paralelným dohodám. Komisia z praktických dôvodov predkladá súčasne dva návrhy týkajúce sa vykonávania obidvoch paralelných dohôd. Hoci je málo pravdepodobné, že by Dánsko zamýšľalo uzavrieť medzinárodné dohody obsahujúce ustanovenia o doručovaní písomností v zahraničí, ktoré by mohli ovplyvniť paralelnú dohodu o doručovaní písomností, je potrebné stanoviť aj postup na vykonávanie tejto paralelnej dohody. |2. KONZULTÁCIE SO ZAINTERESOVANÝMI STRANAMI A POSÚDENIE VPLYVU |S cieľom prerokovať danú situáciu sa v roku 2008 uskutočnilo stretnutie medzi zástupcami dánskych orgánov a Komisie. Ďalšie konzultácie sa už neuskutočnili, pretože otázka interného postupu, podľa ktorého sa má Európske spoločenstvo riadiť, sa týka iba Európskeho spoločenstva s výnimkou Dánska, keďže Dánsko sa nezúčastňuje na vykonávaní hlavy IV Zmluvy o ES a v tejto súvislosti sa považuje za tretiu krajinu. Komisia posudzovala rôzne možnosti, ako ustanoviť vykonávací postup, avšak bez vykonania formálneho posúdenia vplyvu. Jedna z možností by spočívala v zmene a doplnení obidvoch paralelných dohôd s cieľom ustanoviť osobitný vykonávací postup. V takomto prípade by bol postup oveľa zložitejší (potreba rokovacieho mandátu pre Komisiu, samotné rokovania a postup, ktorým by sa malo riadiť uzatváranie dohôd) a keďže daná otázka si vyžaduje urýchlené riešenie, od tejto možnosti sa upustilo. Možnosť, ktorú si Komisia zvolila, počíta s jednoduchým a pomerne rýchlym riešením, a to so zmenou a doplnením rozhodnutí Komisie o uzavretí paralelných dohôd vložením osobitných ustanovení o postupe, ktorým sa má riadiť Európske spoločenstvo pri rozhodovaní o udelení súhlasu Dánsku na uzavretie danej medzinárodnej dohody. |3. PRÁVNE PRVKY NÁVRHU (NÁVRHOV) 3.1. Zhrnutie navrhovaného opatrenia Komisia navrhuje zmeniť a doplniť rozhodnutie Rady 2006/325/ES a rozhodnutie Rady 2006/326/ES tak, že sa do týchto rozhodnutí vložia ustanovenia o vykonávaní článku 5 ods. 2 paralelných dohôd. Rovnaký postup sa stanovuje aj pre vykonávanie obidvoch paralelných dohôd. Rozlišujú sa dve situácie a pre každú z týchto situácií je ustanovený odlišný postup pri udeľovaní súhlasu Európskeho spoločenstva. Spoločným prvkom obidvoch situácií je, že Rada splnomocní Komisiu, aby udelila súhlas v mene Európskeho spoločenstva. Prvá situácia zahŕňa prípady, keď členským štátom už bolo udelené splnomocnenie na uzavretie príslušnej medzinárodnej dohody. Tak tomu bolo napríklad v prípade Medzinárodného dohovoru o občianskoprávnej zodpovednosti za škody spôsobené v dôsledku znečistenia olejom zo zásobníkov z roku 2001 (tzv. zásobníkový dohovor), kedy Spoločenstvo už splnomocnilo svoje členské štáty na podpísanie, ratifikáciu alebo pristúpenie k tomuto dohovoru v záujme Spoločenstva [pozri rozhodnutie Rady 2002/762/ES, ktoré splnomocňuje členské štáty, aby v záujme Spoločenstva podpísali, ratifikovali alebo pristúpili k Medzinárodnému dohovoru o občianskoprávnej zodpovednosti za škody vzniknuté v dôsledku znečistenia olejom zo zásobníkov z roku 2001 (zásobníkový dohovor)[7]]. Ďalším príkladom je protokol z 12. februára 2004, ktorým sa mení a dopĺňa Parížsky dohovor z 29. júla 1960 o občianskoprávnej zodpovednosti v oblasti jadrovej energie (pozri rozhodnutie Rady 2003/882/ES o splnomocnení členských štátov, ktoré sú zmluvnými stranami Parížskeho dohovoru o zodpovednosti tretích strán v oblasti jadrovej energie z 29. júla 1960, na podpísanie protokolu, ktorým sa mení a dopĺňa tento dohovor, v záujme Európskeho spoločenstva[8] a rozhodnutie Rady 2004/294/EC povoľujúce členským štátom, ktoré sú zmluvnými stranami Parížskeho dohovoru o zodpovednosti tretej strany v oblasti jadrovej energie z 29. júla 1960, ratifikovať, v záujme Európskeho spoločenstva, protokol, ktorým sa mení a dopĺňa uvedený dohovor, alebo k nemu pristúpiť[9]). Prvá situácia bude zahŕňať aj prípady, keď sa samotné Spoločenstvo stalo stranou medzinárodných dohôd, ktoré ovplyvňujú nariadenie Brusel I alebo nariadenie o doručovaní písomností. Pre uvedené prípady – keďže Spoločenstvo už preskúmalo možnosť, že tieto nástroje Spoločenstva budú ovplyvnené danou medzinárodnou dohodou a ustanovilo pre prípad potreby príslušné záruky, ktorými sa zabezpečí, že nástroje Spoločenstva budú použité v relevantných prípadoch – je stanovený jednoduchý postup. V takýchto situáciách bude Komisia splnomocnená udeliť Dánsku súhlas v mene Európskeho spoločenstva. Druhá situácia zahŕňa všetky prípady, ktoré nespadajú do uvedenej prvej kategórie. V takých prípadoch je potrebné prerokovať s členskými štátmi možnosť, že predmetné nariadenia budú ovplyvnené medzinárodnou dohodou, ktorú Dánsko zamýšľa uzavrieť. Členské štáty preto budú zapojené do rozhodovacieho procesu prostredníctvom komitologického postupu. V takýchto situáciách bude Komisia splnomocnená udeliť Dánsku súhlas v mene Európskeho spoločenstva prostredníctvom komitologického postupu. 3.2. Právny základ Právnym základom pre obidva návrhy je článok 61 písm. c) Zmluvy o ES v spojení s článkom 300 ods. 2 prvým pododsekom a článkom 300 ods. 3 prvým pododsekom tejto zmluvy. |2009/0034 (CNS)NávrhROZHODNUTIE RADYktorým sa mení a dopĺňa rozhodnutie 2006/325/ES s cieľom stanoviť postup na vykonávanie článku 5 ods. 2 Dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciachRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 61 písm. c) v spojení s prvým pododsekom článku 300 ods. 2 a prvým pododsekom článku 300 ods. 3,so zreteľom na návrh Komisie,so zreteľom na stanovisko Európskeho parlamentu[10],keďže:(1) Uplatňovanie ustanovení nariadenia Rady (ES) č. 44/2001 z 22. decembra 2000 o uznávaní a výkone rozsudkov v občianskych a obchodných veciach[11] bolo rozšírené na Dánsko Dohodou medzi Európskym spoločenstvom a Dánskym kráľovstvom právomoci a o uznávaní a výkone rozsudkov v občianskych a obchodných veciach, uzavretou rozhodnutím Rady 2006/325/ES[12].(2) V článku 5 ods. 2 dohody medzi Európskym spoločenstvom a Dánskym kráľovstvom sa ustanovuje, že Dánsko sa zdrží uzavretia medzinárodných dohôd, ktoré môžu ovplyvňovať alebo upravovať pôsobnosť nariadenia (ES) č. 44/2001, pokiaľ na to Spoločenstvo neudelilo súhlas a neboli podniknuté dostatočné opatrenia v súvislosti so vzťahom medzi touto dohodou a príslušnou medzinárodnou dohodou.(3) Dohoda medzi Európskym spoločenstvom a Dánskym kráľovstvom, ani rozhodnutie 2006/325/ES neurčujú, akým spôsobom má Spoločenstvo prijať súhlasné rozhodnutie pre Dánsko na uzavretie danej medzinárodnej dohody.(4) Je potrebné stanoviť postup na vykonávanie článku 5 ods. 2 dohody medzi Európskym spoločenstvom a Dánskym kráľovstvom. Takýto postup by mal zabezpečiť, aby súhlasné rozhodnutia Európskeho spoločenstva bolo možné prijímať urýchlene.(5) Malo by sa rozlišovať medzi prípadmi, keď sa už samotné Európske spoločenstvo stalo stranou medzinárodnej dohody alebo splnomocnilo svoje členské štáty, aby tak urobili v záujme Európskeho spoločenstva, a medzi všetkými ostatnými prípadmi.(6) Na ustanovenie tohto postupu by sa rozhodnutie Rady 2006/325/ES malo zodpovedajúcim spôsobom zmeniť a doplniť.(7) Je potrebné prijať opatrenia nevyhnutné na vykonávanie tohto rozhodnutia v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[13].(8) Spojené kráľovstvo a Írsko v súlade s článkom 3 Protokolu o postavení Spojeného kráľovstva a Írska, ktorý je prílohou Zmluvy o Európskej únii a Zmluvy o založení Európskeho spoločenstva, sa zúčastňujú na prijatí a uplatňovaní tohto rozhodnutia.(9) V súlade s článkami 1 a 2 Protokolu o postavení Dánska pripojeného k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na prijatí tohto rozhodnutia, a preto nie je ním viazané ani nepodlieha jeho uplatňovaniu,SA ROZHODLA TAKTO:Jediný článokRozhodnutie Rady 2006/325/ES sa mení a dopĺňa takto:Vkladá sa tento článok 1a:„ Článok 1aNa účely uplatňovania článku 5 ods. 2 dohody rozhodnutie o súhlase Európskeho spoločenstva prijíma Komisia, ak:1.  už samotné Európske spoločenstvo sa stalo stranou medzinárodnej dohody; alebo2.  Európske spoločenstvo splnomocnilo svoje členské štáty, aby tak urobili v záujme Európskeho spoločenstva.Vo všetkých ostatných prípadoch prijíma Komisia rozhodnutie o udelení súhlasu Európskeho spoločenstva v súlade s konzultačným postupom uvedeným v článku 75 ods. 2 nariadenia (ES) č. 44/2001.“V BruseliZa Radupredseda [1] Ú. v. EÚ L 120, 5.5.2006, s. 22.[2] Ú. v. EÚ L 120, 5.5.2006, s. 23.[3] Ú. v. EÚ L 299, 16.11.2005, s. 62.[4] Ú. v. EÚ L 300, 17.11.2005, s. 55.[5] Ú. v. ES L 12, 16.1.2001, s. 1.[6] Ú. v. EÚ L 324, 10.12.2007, s. 78.[7] Ú. v. ES L 256, 25.9.2002, s. 7.[8] Ú. v. EÚ L 338, 23.12.2003, s. 30.[9] Ú. v. EÚ L 97, 1.4.2004, s. 53.[10] Ú. v. EÚ C , , s. .[11] Ú. v. ES L 12, 16.1.2001, s. 1.[12] Ú. v. EÚ L 120, 5.5.2006, s. 22.[13] Ú. v. ES L 184, 17.7.1999, s. 23.


Dôležité právne oznámenie

|

52009PC0123

Návrh rozhodnutie Rady o stanovení pozície Spoločenstva v Komisii pre tuniaky Indického oceánu  /* KOM/2009/0123 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 11.3.2009KOM(2009) 123 v konečnom zneníNávrhROZHODNUTIE RADYo stanovení pozície Spoločenstva v Komisii pre tuniaky Indického oceánuDÔVODOVÁ SPRÁVAPodľa článku 300 ods. 2 druhého pododseku Zmluvy o ES sa pozícia Spoločenstva v orgánoch zriadených medzinárodnými dohodami, ktoré majú prijať rozhodnutia s právnymi účinkami, ktoré však nedopĺňajú ani nemenia inštitucionálny rámec dotknutých dohôd, v súvislosti s takýmito rozhodnutiami prijíma rozhodnutím Rady na návrh Komisie.S ohľadom na túto povinnosť a po prijatí podobného návrhu stanoviska Spoločenstva v ICCAT [Rozhodnutie Rady o stanovení pozície Spoločenstva v Medzinárodnej komisii pre zachovanie atlantických tuniakov (ICCAT) z 11. novembra 2008, Doc. 14863/08, PECH 278 RESTREINT] navrhla Európska komisia toto rozhodnutie, ktoré sa týka Komisie pre tuniaky Indického oceánu (IOTC). Tento návrh sleduje rovnaký cieľ ako rozhodnutie Rady o ICCAT, zabezpečiť konzistentnú pozíciu Spoločenstva v rôznych oblastných rybolovných organizáciách.NávrhROZHODNUTIE RADYo stanovení pozície Spoločenstva v Komisii pre tuniaky Indického oceánuRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 37, v spojení s druhým pododsekom článku 300 ods. 2,so zreteľom na návrh Komisie,keďže:(1) V článku 33 Zmluvy o ES v spojení s jej článkom 32 sa ustanovuje, že jedným z cieľov spoločnej rybárskej politiky je zabezpečiť riadne zásobovanie. V nariadení Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu sa vyžaduje, aby Spoločenstvo pri prijímaní opatrení na ochranu a zachovanie živých vodných zdrojov uplatňovalo zásadu preventívneho prístupu, aby sa zabezpečilo ich udržateľné využívanie a minimalizoval sa vplyv rybolovu na morské ekosystémy. Toto nariadenie by sa malo zamerať na postupné zavádzanie prístupu k riadeniu rybného hospodárstva, ktorý je založený na ekosystémoch, a malo by prispievať k efektívnym rybolovným činnostiam v ekonomicky životaschopnom a konkurencieschopnom odvetví rybného hospodárstva, pričom zabezpečí primeranú životnú úroveň pre tých, ktorí sú závislí od rybolovu, a zohľadní záujmy spotrebiteľov.(2) Európske Spoločenstvo je zmluvnou stranou Dohody o vytvorení komisie pre tuniaky Indického oceánu (IOTC) v rámci Organizácie Spojených národov pre výživu a poľnohospodárstvo. IOTC môže na základe vedeckých dôkazov prijať opatrenia určené na zachovanie populácií rýb v zásobách rýb migrujúcich na veľké vzdialenosti (tuniak a tuniakovité ryby), ktoré možno uloviť v Indickom oceáne a s ním hraničiacich moriach, severskej a Antarktickej konvergenčnej oblasti na úrovniach, ktoré zabezpečia dlhotrvajúcu udržateľnosť týchto zásob.(3) Podľa článku 300 ods. 2 druhého pododseku Zmluvy o ES sa pozícia Spoločenstva v orgánoch zriadených oblastnými rybárskymi dohodami, ktoré majú prijať rozhodnutie s právnymi účinkami (okrem rozhodnutí doplňujúcich alebo pozmeňujúcich inštitucionálny rámec príslušných dohôd), musí prijať na základe návrhu Komisie kvalifikovanou väčšinou rozhodnutím Rady,PRIJALA TOTO ROZHODNUTIE:Článok 1Pozícia Spoločenstva v Komisii pre tuniaky Indického oceánu pre prípad, keď má táto komisia prijať rozhodnutia s právnymi účinkami, sa ustanovuje v prílohe k tomuto rozhodnutiu.Článok 2Toto rozhodnutie prehodnotí a podľa potreby pozmení Rada na návrh Komisie najneskôr do konania výročného zasadnutia Komisii pre tuniaky Indického oceánu v roku 2014.V BruseliZa RadupredsedaPRÍLOHAPozícia Spoločenstva v Komisii pre tuniaky Indického oceánu1. ZÁSADYV rámci IOTC Európske spoločenstvo:1.  koná v súlade s cieľmi uskutočňovanými Spoločenstvom v rámci Spoločnej rybárskej politiky, hlavne na základe preventívneho prístupu zabezpečiť udržateľné využívanie druhov regulovaných IOTC, podporiť postupné uplatňovanie ekosystémového prístupu k riadeniu rybolovu a minimalizovať vplyv rybolovu na morský ekosystém, ako aj prostredníctvom podpory ekonomicky životaschopného a konkurenčného rybného hospodárstva Spoločenstva, pri súčasnom zabezpečení primeranej životnej úrovne pre tých, ktorí sú závislí od rybolovu a zohľadňovať záujmy spotrebiteľov;2.  zabezpečuje, aby odporúčania IOTC boli v súlade s cieľmi dohovoru IOTC;3.  zabezpečuje, aby opatrenia IOTC boli v súlade s medzinárodným právom a hlavne s ustanoveniami Dohovoru OSN o morskom práve, Dohody OSN o ochrane a riadení zásob transzonálnych rýb a rýb migrujúcich na veľké vzdialenosti, ako aj Dohody na podporu dodržiavania medzinárodných opatrení v oblasti ochrany a riadenia zo strany rybárskych plavidiel na šírom mori;4.  podporuje konzistentné pozície v oblastných rybolovných organizáciách;5.  usiluje sa o spolupôsobenie s politikou, ktorú Spoločenstvo uskutočňuje v rámci bilaterálnych vzťahov s tretími krajinami v oblasti rybolovu, a zabezpečuje súdržnosť s politikou vonkajších vzťahov;6.  zabezpečuje dodržiavanie medzinárodných záväzkov Spoločenstva.2. OrientácieEurópske spoločenstvo, pokiaľ je to vhodné, usiluje o podporu schválenia týchto aktivít v IOTC:7.  prísne opatrenia na ochranu a riadenie zdrojov rybolovu spolu s umožnením ich dlhodobého udržateľného využívania pri zohľadnení najvhodnejších dostupných vedeckých odporúčaní pre plavidlá so záťahovými sieťami loviacimi tuniaka okatého, žltoplutvého a tuniaka pruhovaného, ako aj ekvivalentné opatrenia pre plavidlá s dlhými lovnými šnúrami loviacimi v zásobách tuniaka alebo mečiara;8.  prijímanie opatrení na zabezpečenie toho, aby bolo rybolovné úsilie porovnateľné s rybolovnými možnosťami;9.  opatrenia na minimalizáciu vplyvu rybolovu na necielené druhy, hlavne žraloky;10.  vypracovanie a zavedenie opatrení na monitorovanie, kontrolu a dohľad týkajúce sa inter alia opatrení prístavných štátov;11.  posilnenie opatrení na boj proti NNN rybolovu najmä formou trhovo záväzných opatrení na podporu dodržiavania nečlenskými štátmi;12.  rozvoj spoločného postupu s ostatnými oblastnými rybolovnými organizáciami vrátane Komisie pre rybolov v západnom a strednom Tichomorí a Medzinárodnej komisie na zachovanie atlantických tuniakov;13.  postupná modernizácia IOTC po preskúmaní pôsobenia vrátane jej reformy a vytvorenia nezávislého orgánu na základe Rámcového dohovoru Organizácie Spojených národov.


               EURÓPSKA KOMISIA
            V Bruseli27. 7. 2017
            COM(2017) 402 final
            2017/0179(NLE)
            Návrh
            ROZHODNUTIE RADY
            o uzavretí Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch

               DÔVODOVÁ SPRÁVA

               1.KONTEXT NÁVRHU

               Nariadením (EÚ) č. 610/2013 z 26. júna 2013
                  1
                (ďalej len zmena Kódexu schengenských hraníc) sa zmenil Dohovor, ktorým sa vykonáva Schengenská dohoda
                  2
               , nariadenie (ES) č. 562/2006
                  3
                (Kódex schengenských hraníc) a nariadenie (ES) č. 810/2009
                  4
                (vízový kódex) a okrem iného sa nanovo vymedzila koncepcia krátkodobého pobytu pre štátnych príslušníkov tretích krajín v schengenskom priestore. Od 18. októbra 2013 je maximálna povolená dĺžka pobytu pre štátnych príslušníkov tretích krajín, ktorí majú v úmysle cestovať na krátkodobý pobyt do schengenského priestoru, bez ohľadu na to, či majú vízovú povinnosť, alebo či sú od nej oslobodení, vymedzená na „90 dní v rámci akéhokoľvek 180-dňového obdobia“. Na rozdiel od vymedzenia, ktoré bolo v platnosti do 18. októbra 2013 (tri mesiace počas šesťmesačného obdobia odo dňa prvého vstupu), je táto nová koncepcia presnejšia, keďže sa dĺžka pobytu stanovuje v dňoch, a nie v mesiacoch. Okrem toho bol z vymedzenia vypustený pojem „odo dňa prvého vstupu“, ktorý bol zdrojom mnohých nejasností a otázok.

               Zmenou Kódexu schengenských hraníc sa zaviedli všetky potrebné zmeny v acquis EÚ v oblasti víz a hraníc, t. j. zmeny Dohovoru, ktorým sa vykonáva Schengenská dohoda, Kódexu schengenských hraníc, vízového kódexu a nariadenia (ES) č. 539/2001
                  5
               . Koncepcia krátkodobého pobytu je ale zakotvená aj v medzinárodných dohodách, ktoré uzavrela Európska únia. V dohodách o zrušení vízovej povinnosti s Antiguou a Barbudou
                  6
               , Bahamami
                  7
               , Barbadosom
                  8
               , Brazíliou
                  9
               , Mauríciom
                  10
               , Svätým Krištofom a Nevisom
                  11
                a Seychelami
                  12
                sa pri vymedzovaní trvania bezvízového pobytu stále odkazuje na predchádzajúce vymedzenie („tri mesiace počas šesťmesačného obdobia odo dňa prvého vstupu“
                  13
               ).

               Komisia 16. júla 2014 prijala odporúčanie na rozhodnutie Rady o poverení začať rokovania o zmene dohody o zrušení víz pri krátkodobých pobytoch medzi Európskou úniou a uvedenými krajinami
                  14
               , ktoré Rada prijala 9. októbra 2014
                  15
               . Účelom tohto rozhodnutia bolo zaviesť vo vzťahu k týmto siedmim krajinám nové vymedzenie krátkodobého pobytu, ako sa stanovuje v zmene Kódexu schengenských hraníc. Vymedzenie krátkodobého pobytu v dohodách o zrušení víz v dňoch namiesto mesiacov je navyše menej náročné z hľadiska overovania a vypočítavania elektronickými alebo IKT prostriedkami, a teda vhodnejšie pre centralizované systémy riadenia hraníc, akým je aj navrhovaný systém vstup/výstup (EES)
                  16
               .

               Komisia po poverení Radou začala rokovania o zmene dohôd o zrušení víz s danými siedmimi krajinami (Antigua a Barbuda, Bahamy, Barbados, Brazília, Maurícius, Svätý Krištof a Nevis a Seychely).

               Rokovania s Barbadosom sa 8. februára 2017 úspešne skončili parafovaním pozmeňujúcej dohody. Obidve strany sa dohodli na prijatí nového vymedzenia krátkodobého pobytu v celej dohode o zrušení víz medzi EÚ a Barbadosom. Dohoda navyše obsahuje niekoľko menších technických úprav (pozri ďalej), ale všetky zmeny sú z hľadiska cestujúcich zanedbateľné.

                  Osobitné postavenie Spojeného kráľovstva a Írska je zohľadnené v preambule dohody.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Dohoda si vyžaduje schválenie oboch zmluvných strán v súlade s ich príslušnými postupmi. Na strane Únie sa vyžaduje rozhodnutie Rady o podpise a uzavretí danej dohody.

               Návrh naň sa predkladá Rade, ktorá musí povoliť uzavretie dohody pozmeňujúcej Dohodu medzi Európskym spoločenstvom a Barbadosom o zrušení víz pri krátkodobých pobytoch.

               Dohodou sa zabezpečuje právny súlad, ako aj harmonizácia medzi členskými štátmi tým, že sa uplatňuje nové vymedzenie krátkodobého pobytu, ktoré sa stanovuje v zmene Kódexu schengenských hraníc a ktoré zaisťuje jednoznačný výklad pojmu „krátkodobý pobyt“.

               Právnym základom tohto návrhu je článok 77 ods. 2 písm. a) Zmluvy o fungovaní Európskej únie (ZFEÚ) v spojení s jej článkom 218.

               Únia nemá právomoc meniť dohody o zrušení vízovej povinnosti, ktoré by zaväzovali štyri krajiny, ktoré sú pridružené k vykonávaniu schengenského acquis vrátane spoločnej vízovej politiky. S cieľom zabezpečiť harmonizovaný prístup a vykonávanie ustanovení týkajúcich sa dĺžky povoleného pobytu v schengenskom priestore je v dohode zahrnuté spoločné vyhlásenie, v ktorom sa konštatuje, že je žiaduce, aby Barbados na jednej strane a Island, Lichtenštajnsko, Nórsko a Švajčiarsko na strane druhej zodpovedajúcim spôsobom upravili svoje existujúce bilaterálne dohody o zrušení vízovej povinnosti.

               Pripojený návrh predstavuje právny nástroj na uzavretie dohody. Rada rozhodne kvalifikovanou väčšinou po podpise dohody v mene Únie osobou, ktorú určí predsedníctvo Rady, a po získaní súhlasu Európskeho parlamentu v súlade s článkom 218 ods. 6 druhým pododsekom písm. a) ZFEÚ.

               •Subsidiarita (v prípade inej ako výlučnej právomoci)

               Ak je jednou zo zmluvných strán medzinárodnej dohody Európska únia, akékoľvek zmeny takejto dohody nemôžu právne implementovať členské štáty samy. Dohodu o zrušení víz s Barbadosom uzavrela Európska únia. Preto je potrebné opatrenie na úrovni Únie.

               Uzavretie dohôd o zrušení vízovej povinnosti členskými štátmi by okrem toho ovplyvnilo acquis Únie v oblasti víz (článok 3 ods. 2 ZFEÚ).

               •Proporcionalita

               Predkladaný návrh neprekračuje rámec toho, čo je nevyhnutné na dosiahnutie sledovaného cieľa, ktorým je zmena existujúcej dohody o zrušení víz medzi Barbadosom a Úniou.

               3.VPLYV NA ROZPOČET

               Tento návrh so sebou neprináša dodatočné náklady pre rozpočet EÚ.

               4. VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

               Rada 9. októbra 2014 prijala smernice na rokovania, ktorými poverila Komisiu začať rokovania s Barbadosom o zmene dohody o zrušení víz medzi oboma stranami. Členské štáty boli informované o pokroku rokovaní na zasadnutiach pracovnej skupiny pre víza.

               5.ĎALŠIE PRVKY

               •Výsledok rokovaní

                  Komisia sa domnieva, že ciele stanovené Radou v smerniciach na rokovania boli dosiahnuté a že návrh dohody je pre Úniu prijateľný.

                  Konečný obsah dohody možno zhrnúť takto:

                  a) Trvanie pobytu

                  Dohoda umožňuje občanom Európskej únie a občanom Barbadosu cestovať na územie druhej zmluvnej strany bez potreby víz, a to na maximálne obdobie 90 dní v rámci akéhokoľvek 180-dňového obdobia (namiesto maximálneho obdobia troch mesiacov počas šiestich mesiacov odo dňa prvého vstupu). Toto nové vymedzenie sa uplatňuje v celej Dohode medzi Európskou úniou a Barbadosom o zrušení víz pri krátkodobých pobytoch.

                  b) Záverečné ustanovenia – pozastavenie uplatňovania dohody (článok 8 ods. 4)

               Dohodou sa upravuje posledná veta článku 8 ods. 4 takto: „Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli, a pozastavenie zruší.“ Doplnením slov „a pozastavenie zruší“ do súčasného znenia sa v zmenenej dohode objasní, že pozastavenie zrušenia víz treba zrušiť, ak dôvody, ktoré k nemu viedli, už pominuli. Touto zmenou sa zosúlaďuje znenie dohody o zrušení víz s Barbadosom so všetkými ostatnými dohodami o zrušení vízovej povinnosti, ktoré Únia podpísala v rokoch 2015 a 2016. Dňa 14. júna 2016 sa táto zmena prekonzultovala s pracovnou skupinou pre víza a žiadny členský štát nevzniesol námietky.

                  c) Nahradenie výrazu „Spoločenstvo“ výrazom „Únia“ v príslušnom gramatickom tvare

                  Od nadobudnutia platnosti Lisabonskej zmluvy 1. decembra 2009 má konsolidovanú právnu subjektivitu jedine Európska únia. „Európske spoločenstvo“ je však stále zmluvnou stranou medzinárodných dohôd, ktoré nadobudli platnosť pred nadobudnutím platnosti Lisabonskej zmluvy, ako je to v prípade Dohody medzi Európskym spoločenstvom a Barbadosom o zrušení víz pri krátkodobých pobytoch. Pozmeňujúcou dohodou sa preto nahrádza výraz „Spoločenstvo“ výrazom „Únia“ v príslušnom gramatickom tvare, a to v rámci celej dohody o zrušení víz.

                  d) Spoločné vyhlásenia

                  K dohode sú pripojené dve spoločné vyhlásenia:

                  – týkajúce sa výkladu obdobia 90 dní v rámci akéhokoľvek 180-dňového obdobia a

                  – týkajúce sa Islandu, Nórska, Švajčiarska a Lichtenštajnska.

                  e) Nadobudnutie platnosti

                  Táto dohoda nadobudne platnosť prvým dňom šiesteho mesiaca nasledujúceho po dni, keď posledná zmluvná strana oznámi druhej zmluvnej strane ukončenie ratifikačných postupov. Na to, aby sa zabezpečila právna istota a aby sa cestujúcim umožnilo porozumieť právnej úprave a dodržiavať ju, je potrebné dostatočne dlhé prechodné obdobie. Toto šesťmesačné obdobie po ukončení ratifikácie dohody umožní cestujúcim, aby dokončili krátkodobé pobyty, ktoré sa stále počítajú výlučne podľa starého vymedzenia, pred tým, ako nadobudne platnosť nové vymedzenie krátkodobého pobytu a jeho spätne orientované 180-dňové referenčné obdobie.

                  Pozmeňujúcou dohodou sa nemenia žiadne ďalšie ustanovenia existujúcej Dohody medzi Európskym spoločenstvom a Barbadosom o zrušení víz pri krátkodobých pobytoch, a to ani ustanovenia o územnej pôsobnosti.

               6.ZÁVER

               Komisia so zreteľom na uvedené výsledky navrhuje, aby Rada schválila, po získaní súhlasu Európskeho parlamentu, Dohodu medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch.

               2017/0179 (NLE)

               Návrh

               ROZHODNUTIE RADY

               o uzavretí Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 6 druhým pododsekom písm. a) bodom v),

               so zreteľom na návrh Európskej komisie,

               so zreteľom na súhlas Európskeho parlamentu
                  17
               ,

               keďže:

               (1)Rada svojím rozhodnutím z 30. novembra 2009 uzavrela Dohodu medzi Európskym spoločenstvom a Barbadosom o zrušení víz pri krátkodobých pobytoch. Dohoda umožňuje občanom Európskej únie a občanom Barbadosu cestovať na územie druhej zmluvnej strany bez potreby víz, a to „na maximálne obdobie troch mesiacov počas šiestich mesiacov“.

               (2)Nariadením Európskeho parlamentu a Rady (EÚ) č. 610/2013
                  18
                sa zaviedli horizontálne zmeny v acquis Únie v oblasti víz a hraníc a krátkodobý pobyt sa vymedzil ako maximálne obdobie 90 dní v rámci akéhokoľvek 180-dňového obdobia.

               (3)Je nevyhnutné, aby sa toto nové vymedzenie začlenilo do Dohody medzi Európskou úniou a Barbadosom o zrušení víz pri krátkodobých pobytoch a aby sa tak v plnej miere harmonizoval režim Únie týkajúci sa krátkodobých pobytov.

               (4)Komisia rokovala v mene Únie o dohode s Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch (ďalej len „dohoda).

               (5)V súlade s rozhodnutím Rady (EÚ) 2017/[…] bola dohoda podpísaná.

               (6)Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES
                  19
               . Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (7)Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES
                  20
               . Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (8)Dohoda by sa preto mala schváliť,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje Dohoda medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch (ďalej len „dohoda“).

               Text dohody je pripojený k tomuto rozhodnutiu.

               Článok 2

               Predseda Rady vykoná v mene Únie oznámenie podľa článku 2 dohody
                  21
               .

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 182, 29.6.2013, s. 1.

                     (2)
                  Ú. v. ES L 239, 22.9.2000, s. 19.

                     (3)
                  Ú. v. EÚ L 105, 13.4.2006, s. 1.

                     (4)
                  Ú. v. EÚ L 243, 15.9.2009, s. 1.

                     (5)
                  Ú. v. ES L 81, 21.3.2001, s. 1.

                     (6)
                  Ú. v. EÚ L 169, 30.6.2009, s. 1.

                     (7)
                  Ú. v. EÚ L 169, 30.6.2009, s. 23.

                     (8)
                  Ú. v. EÚ L 169, 30.6.2009, s. 9.

                     (9)
                  S Brazíliou uzavrela Európska únia dve dohody. Jednu pre držiteľov bežných cestovných pasov (Ú. v. EÚ L 255, 21.9.2012, s. 4) a samostatnú dohodu pre držiteľov diplomatických, služobných a úradných pasov (Ú. v. EÚ L 66, 12.3.2011, s. 2).

                     (10)
                  Ú. v. EÚ L 169, 30.6.2009, s. 16.

                     (11)
                  Ú. v. EÚ L 169, 30.6.2009, s. 37.

                     (12)
                  Ú. v. EÚ L 169, 30.6.2009, s. 30.

                     (13)
                  Porovnaj „účel“ a „trvanie pobytu“ v dohodách.

                     (14)
                  COM(2014) 468 final.

                     (15)
                  Rozhodnutie Rady, ktorým sa Komisia poveruje začať rokovania o zmene dohôd o zrušení víz pri krátkodobých pobytoch uzavretých medzi Európskou úniou/Európskym spoločenstvom a Antiguou a Barbudou, Bahamským spoločenstvom, Barbadosom, Brazílskou federatívnou republikou, Maurícijskou republikou, Federáciou Svätého Krištofa a Nevisu a Seychelskou republikou, prijaté Radou 9. októbra 2014.

                     (16)
                  COM(2016) 194 final.

                     (17)
                  Súhlas udelený […].

                     (18)
                  Nariadenie Európskeho parlamentu a Rady (EÚ) č. 610/2013 z 26. júna 2013, ktorým sa mení nariadenie Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Dohovor, ktorým sa vykonáva Schengenská dohoda, nariadenia Rady (ES) č. 1683/95 a (ES) č. 539/2001 a nariadenia Európskeho parlamentu a Rady (ES) č. 767/2008 a (ES) č. 810/2009 (Ú. v. EÚ L 182, 29.6.2013, s. 1).

                     (19)
                  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (20)
                  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

                     (21)
                  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.

    ---documentbreak---

               EURÓPSKA KOMISIA
            V Bruseli27. 7. 2017
            COM(2017) 402 final
            PRÍLOHY
            k
            návrhu rozhodnutia Rady
            o uzavretí Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch

               PRÍLOHY

               k

               návrhu rozhodnutia Rady

               o uzavretí Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch

               DOHODA

               medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch

               EURÓPSKA ÚNIA

               na jednej strane a

               BARBADOS

               na strane druhej,

               ďalej spoločne len „zmluvné strany“,

               SO ZRETEĽOM na Dohodu medzi Európskym spoločenstvom a Barbadosom o zrušení víz pri krátkodobých pobytoch (ďalej len „dohoda“), ktorá nadobudla platnosť 1. marca 2010,

               OPÄTOVNE POTVRDZUJÚC význam uľahčovania medziľudských kontaktov,

               BERÚC NA VEDOMIE, že dohoda funguje k spokojnosti občanov zmluvných strán,

               ZOHĽADŇUJÚC, že vymedzenie krátkodobého pobytu stanovené v dohode (tri mesiace počas šesťmesačného obdobia odo dňa prvého vstupu) nie je dostatočne presné, a konkrétne, že pojem „deň prvého vstupu“ môže viesť k nejasnostiam a otázkam,

               MAJÚC NA PAMÄTI, že nariadením (EÚ) č. 610/2013 z 26. júna 2013 sa zaviedli horizontálne zmeny v acquis Únie v oblasti „vnútorných“ víz a hraníc a krátkodobý pobyt sa v ňom vymedzil ako „obdobie 90 dní v rámci akéhokoľvek 180-dňového obdobia“,

               ZOHĽADŇUJÚC, že systém vstup/výstup, ktorý Európska únia zavedie, si vyžaduje jednotné a jednoznačné vymedzenie krátkodobého pobytu uplatniteľné na všetkých štátnych príslušníkov tretích krajín,

               ŽELAJÚC SI, aby sa zabezpečilo plynulé vybavovanie cestujúcich na hraničných priechodoch zmluvných strán,

               OPÄTOVNE POTVRDZUJÚC, že dohoda sa vzťahuje na občanov všetkých členských štátov Európskej únie s výnimkou Spojeného kráľovstva a Írska,

               ZOHĽADŇUJÚC Protokol o postavení Spojeného kráľovstva a Írska s ohľadom na priestor slobody, bezpečnosti a spravodlivosti a Protokol o schengenskom acquis začlenenom do rámca Európskej únie, ktoré sú pripojené k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,

               SA DOHODLI TAKTO:

               Článok 1

               Dohoda sa mení v súlade s ustanoveniami tohto článku:

               (1)V názve a v článku 3 ods. 5, článku 6 ods. 1 a článku 8 ods. 7 sa slovo „Spoločenstvo“ nahrádza slovom „Únia“ v príslušnom gramatickom tvare.

               (2)V článku 1 sa slová „troch mesiacov počas šiestich mesiacov“ nahrádzajú slovami „90 dní v rámci akéhokoľvek 180-dňového obdobia“.

               (3)Článok 4 ods. 1 sa nahrádza takto:

               „Občania Európskej únie sa môžu zdržiavať na území Barbadosu maximálne 90 dní v rámci akéhokoľvek 180-dňového obdobia.“

               (4)Článok 4 ods. 2 sa nahrádza takto:

               „Občania Barbadosu sa môžu zdržiavať na území členských štátov plne uplatňujúcich schengenské acquis maximálne 90 dní v rámci akéhokoľvek 180-dňového obdobia. Toto obdobie sa vypočíta bez ohľadu na akýkoľvek pobyt v členskom štáte, ktorý ešte v plnom rozsahu neuplatňuje schengenské acquis.

               Občania Barbadosu sa môžu zdržiavať na území každého členského štátu, ktorý ešte v plnom rozsahu neuplatňuje schengenské acquis, maximálne 90 dní v rámci akéhokoľvek 180-dňového obdobia bez ohľadu na obdobie pobytu vypočítané pre územie členských štátov plne uplatňujúcich schengenské acquis.“

               (5)V článku 4 ods. 3 sa slová „tri mesiace“ nahrádzajú slovami „90 dní“ a slovo „Spoločenstva“ sa nahrádza slovom „Únie“.

               (6)Posledná veta článku 8 ods. 4 sa nahrádza takto:

               „Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli, a pozastavenie zruší.“

               Článok 2

               Zmluvné strany ratifikujú alebo schvália túto dohodu v súlade so svojimi príslušnými postupmi a dohoda nadobudne platnosť prvým dňom šiesteho mesiaca nasledujúceho po dni, keď posledná zmluvná strana oznámi druhej zmluvnej strane, že ukončila uvedené postupy.

               V […], [deň] [mesiac] dvetisíc sedemnásť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.

               Za Európsku úniu

               Za Barbados

               SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA A LICHTENŠTAJNSKA

               Je žiaduce, aby orgány Nórska, Islandu, Švajčiarska, Lichtenštajnska na jednej strane a Barbadosu na strane druhej bezodkladne zmenili existujúce bilaterálne dohody o zrušení víz pri krátkodobých pobytoch v súlade s podmienkami tejto dohody.

               Spoločné vyhlásenie týkajúce sa výkladu obdobia 90 dní v rámci akéhokoľvek 180-dňového obdobia

               Zmluvné strany sa dohodli, že obdobie maximálne 90 dní v rámci akéhokoľvek 180-dňového obdobia, stanovené v článku 4 tejto dohody, znamená buď nepretržitý pobyt, alebo niekoľko za sebou nasledujúcich pobytov, ktoré v rámci akéhokoľvek 180-dňového obdobia netrvajú spolu dlhšie ako 90 dní.

               Pojem „akékoľvek“ znamená, že sa uplatňuje pohyblivé 180-dňové referenčné obdobie, v rámci ktorého sa spätne započítava každý deň pobytu počas obdobia posledných 180 dní s cieľom overiť, či je požiadavka týkajúca sa 90 dní v rámci akéhokoľvek 180-dňového obdobia naďalej splnená. Okrem iného to znamená, že neprítomnosťou počas neprerušeného obdobia 90 dní vzniká nárok na nový pobyt v dĺžke maximálne 90 dní.

               ________


               EURÓPSKA KOMISIA
            V Bruseli8. 4. 2016
            COM(2016) 189 final
            2016/0096(NLE)
            Návrh
            ROZHODNUTIE RADY
            o uzavretí Dohody medzi Európskou úniou a Šalamúnovými ostrovmi o zrušení vízovej povinnosti pri krátkodobých pobytoch

               DÔVODOVÁ SPRÁVA

               1.KONTEXT NÁVRHU

               V nariadení Rady (ES) č. 539/2001
                  1
                sa uvádza zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov, a krajín, ktorých štátni príslušníci sú oslobodení od tejto povinnosti. Nariadenie (ES) č. 539/2001 uplatňujú všetky členské štáty s výnimkou Írska a Spojeného kráľovstva.

               Nariadením Európskeho parlamentu a Rady (EÚ) č. 509/2014
                  2
                sa zmenilo nariadenie Rady (ES) č. 539/2001 tak, že 19 krajín bolo presunutých do prílohy II, v ktorej sa uvádza zoznam tretích krajín, ktorých štátni príslušníci sú oslobodení od vízovej povinnosti. Ide o týchto 19 krajín: Dominika, Grenada, Kiribati, Kolumbia, Marshallove ostrovy, Mikronézia, Nauru, Palau, Peru, Samoa, Spojené arabské emiráty, Svätá Lucia, Svätý Vincent a Grenadíny, Šalamúnove ostrovy, Tonga, Trinidad a Tobago, Tuvalu, Vanuatu a Východný Timor. Odkaz na každú z týchto krajín v prílohe II je doplnený poznámkou pod čiarou, v ktorej sa uvádza, že „oslobodenie od vízovej povinnosti sa uplatňuje od dátumu nadobudnutia platnosti dohody o oslobodení od vízovej povinnosti, ktorá sa uzavrie s Európskou úniou.“

               Nariadenie (EÚ) č. 509/2014 bolo prijaté 20. mája 2014 a účinnosť nadobudlo 9. júna 2014. Komisia v júli 2014 predložila Rade odporúčanie, aby ju Rada poverila začať rokovania o dohodách o zrušení vízovej povinnosti s každou z týchto 17 krajín: Dominika, Grenada, Kiribati, Marshallove ostrovy, Mikronézia, Nauru, Palau, Samoa, Spojené arabské emiráty, Svätá Lucia, Svätý Vincent a Grenadíny, Šalamúnove ostrovy, Tonga, Trinidad a Tobago, Tuvalu, Vanuatu a Východný Timor
                  3
               . Dňa 9. októbra 2014 Rada vydala smernice na rokovania určené Komisii.

               Prvá séria dohôd o zrušení vízovej povinnosti bola podpísaná 6. mája 2015 (Spojené arabské emiráty), 26. mája 2015 (Východný Timor) a 28. mája 2015 (Dominika, Grenada, Svätá Lucia, Svätý Vincent a Grenadíny, Samoa, Trinidad a Tobago a Vanuatu) a tieto dohody sa predbežne vykonávajú odo dňa podpisu až do nadobudnutia ich platnosti. Rada povolila podpis druhej série dohôd o zrušení vízovej povinnosti s Tongou (dohoda podpísaná 20. novembra 2015), Kolumbiou (dohoda podpísaná 2. decembra 2015), Kiribati (dátum podpisu sa určí) a Palau (dohoda podpísaná 7. decembra 2015). Tieto štyri dohody sa predbežne vykonávajú odo dňa nasledujúceho po dni podpisu až do nadobudnutia ich platnosti.

               Rokovania so Šalamúnovymi ostrovmi začali 19. novembra 2014. Počas tohto zasadnutia sa preskúmalo celé znenie návrhu a v rámci ďalších rokovaní sa dosiahla dohoda o všetkých aspektoch. Dohoda bola parafovaná hlavnými vyjednávačmi v Bruseli 13. novembra 2015. Členské štáty boli informované na zasadnutí pracovnej skupiny Rady pre víza, ktoré sa konalo 7. decembra 2015.

               2.PRÁVNY ZÁKLAD

               Pokiaľ ide o Úniu, právnym základom dohody je článok 77 ods. 2 písm. a) Zmluvy o fungovaní Európskej únie (ZFEÚ) v spojení s jej článkom 218.

               Pripojený návrh predstavuje právny nástroj na uzavretie dohody. Rada rozhodne kvalifikovanou väčšinou po podpise dohody v mene Únie osobou, ktorú určí predsedníctvo Rady, a po získaní súhlasu Európskeho parlamentu v súlade s článkom 218 ods. 6 druhým pododsekom písm. a) ZFEÚ.

               3.VÝSLEDOK ROKOVANÍ

               Komisia sa domnieva, že ciele stanovené Radou v jej smerniciach na rokovania boli dosiahnuté a návrh dohody o zrušení vízovej povinnosti je pre Úniu prijateľný.

               Konečný obsah dohody možno zhrnúť takto:

               Účel

               Dohoda umožňuje občanom Európskej únie a občanom Šalamúnových ostrovov cestovať bez víz na územie druhej zmluvnej strany na obdobie najviac 90 dní v rámci akéhokoľvek 180-dňového obdobia.

               S cieľom zabezpečiť rovnaké zaobchádzanie so všetkými občanmi EÚ sa do dohody zahrnulo ustanovenie, v ktorom sa uvádza, že Šalamúnove ostrovy môžu pozastaviť vykonávanie dohody alebo dohodu vypovedať len vo vzťahu ku všetkým členským štátom Európskej únie a rovnako Únia môže pozastaviť vykonávanie dohody alebo dohodu vypovedať len v mene všetkých svojich členských štátov.

               Osobitné postavenie Spojeného kráľovstva a Írska je vyjadrené v preambule.

               Rozsah pôsobnosti

               Zrušenie vízovej povinnosti sa vzťahuje na všetky kategórie osôb (držitelia bežných, diplomatických, služobných/úradných a špeciálnych pasov) cestujúcich na akékoľvek účely okrem účelov vykonávania platenej činnosti. V prípade kategórie osôb cestujúcich na účely vykonávania platenej činnosti má každý členský štát, ako aj Šalamúnove ostrovy naďalej možnosť uložiť vízovú povinnosť štátnym príslušníkom druhej zmluvnej strany v súlade s uplatniteľným právom Únie alebo vnútroštátnym právom. Aby sa zabezpečilo zosúladené vykonávanie, k dohode je pripojené spoločné vyhlásenie týkajúce sa výkladu kategórie osôb cestujúcich na účely vykonávania platenej činnosti.

               Dĺžka pobytu

               Dohoda umožňuje občanom Európskej únie a občanom Šalamúnových ostrovov cestovať bez víz na územie druhej zmluvnej strany na obdobie najviac 90 dní v rámci akéhokoľvek 180-dňového obdobia. K dohode je pripojené spoločné vyhlásenie týkajúce sa výkladu uvedeného obdobia 90 dní v rámci akéhokoľvek 180-dňového obdobia.

               V dohode sa zohľadňuje postavenie členských štátov, ktoré ešte v plnom rozsahu neuplatňujú schengenské acquis. Dovtedy, kým tieto štáty nebudú súčasťou schengenského priestoru bez vnútorných hraníc, zrušením vízovej povinnosti sa štátnym príslušníkom Šalamúnových ostrovov udeľuje právo zdržiavať sa 90 dní v rámci akéhokoľvek 180-dňového obdobia na území každého z týchto členských štátov (v súčasnosti ide o Bulharsko, Cyprus, Chorvátsko a Rumunsko) bez ohľadu na obdobie vypočítané pre celý schengenský priestor.

               Územná pôsobnosť

               Dohoda obsahuje ustanovenia týkajúce sa jej územnej pôsobnosti: v prípade Francúzska a Holandska by štátni príslušníci Šalamúnových ostrovov zrušením vízovej povinnosti získali právo zdržiavať sa iba na európskych územiach týchto členských štátov.

               Vyhlásenia

               Okrem spoločných vyhlásení, ktoré už boli uvedené, sú k dohode pripojené ďalšie dve spoločné vyhlásenia týkajúce sa:

               –pridruženia Nórska, Islandu, Švajčiarska a Lichtenštajnska k vykonávaniu, uplatňovaniu a vývoju schengenského acquis,

               –úplného šírenia informácií o obsahu a dôsledkoch dohody o zrušení vízovej povinnosti a súvisiacich záležitostiach, ako sú podmienky vstupu.

               4.ZÁVER

               Na základe uvedených výsledkov Komisia navrhuje, aby Rada po získaní súhlasu Európskeho parlamentu schválila Dohodu medzi Európskou úniou a Šalamúnovými ostrovmi o zrušení vízovej povinnosti pri krátkodobých pobytoch.

               2016/0096 (NLE)

               Návrh

               ROZHODNUTIE RADY

               o uzavretí Dohody medzi Európskou úniou a Šalamúnovými ostrovmi o zrušení vízovej povinnosti pri krátkodobých pobytoch

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 6 druhým pododsekom písm. a) bodom v),

               so zreteľom na návrh Európskej komisie,

               so zreteľom na súhlas Európskeho parlamentu
                  4
               ,

               keďže:

               (1)Komisia rokovala v mene Európskej únie o dohode so Šalamúnovými ostrovmi o zrušení vízovej povinnosti pri krátkodobých pobytoch (ďalej len „dohoda“).

               (2)V súlade s rozhodnutím Rady (EÚ) 2015/[…], bola dohoda podpísaná a predbežne sa vykonáva od […].

               (3)Dohodou sa zriaduje spoločný výbor odborníkov pre správu dohody. Úniu v tomto spoločnom výbore zastupuje Komisia, ktorej by mali pomáhať zástupcovia členských štátov.

               (4)Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES
                  5
               ; Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (5)Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES
                  6
               ; Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (6)Dohoda by sa mala schváliť,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje Dohoda medzi Európskou úniou a Šalamúnovými ostrovmi o zrušení vízovej povinnosti pri krátkodobých pobytoch.

               Článok 2

               Predseda Rady v mene Únie vykoná oznámenie podľa článku 8 ods. 1 dohody
                  7
               .

               Článok 3

               Komisia, ktorej pomáhajú zástupcovia členských štátov, zastupuje Úniu v spoločnom výbore odborníkov zriadenom podľa článku 6 dohody.

               Článok 4

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).

                     (2)
                  Nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc, a krajín, ktorých štátni príslušníci sú oslobodení od tejto povinnosti (Ú. v. EÚ L 149, 20.5.2014, s. 67).

                     (3)
                  COM(2014) 467, 17.7.2014.

                     (4)
                  Súhlas udelený […].

                     (5)
                  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (6)
                  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

                     (7)
                  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.

    ---documentbreak---

               EURÓPSKA KOMISIA
            V Bruseli8. 4. 2016
            COM(2016) 189 final
            PRÍLOHA
            k
            návrhu rozhodnutia Rady
            o uzavretí Dohody medzi Európskou úniou a Šalamúnovými ostrovmi o zrušení vízovej povinnosti pri krátkodobých pobytoch

               PRÍLOHA

               k

               návrhu rozhodnutia Rady

               o uzavretí Dohody medzi Európskou úniou a Šalamúnovými ostrovmi o zrušení vízovej povinnosti pri krátkodobých pobytoch

               DOHODA

               medzi Európskou úniou a Šalamúnovými ostrovmi o zrušení vízovej povinnosti pri krátkodobých pobytoch

               EURÓPSKA ÚNIA, ďalej len „Únia“ alebo „EÚ“, a

               ŠALAMÚNOVE OSTROVY,

               ďalej spoločne len „zmluvné strany“,

               S CIEĽOM ďalej rozvíjať priateľské vzťahy medzi zmluvnými stranami a želajúc si zjednodušiť cestovanie zabezpečením vstupu a krátkodobého pobytu bez potreby víz pre svojich občanov,

               SO ZRETEĽOM na nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc, a krajín, ktorých štátni príslušníci sú oslobodení od tejto povinnosti
                  1
               , a to okrem iného tak, že sa 19 tretích krajín vrátane Šalamúnových ostrovov presúva na zoznam tretích krajín, ktorých štátni príslušníci sú oslobodení od vízovej povinnosti pri krátkodobých pobytoch v členských štátoch,

               MAJÚC NA PAMÄTI, že v článku 1 nariadenia (EÚ) č. 509/2014 sa uvádza, že oslobodenie týchto 19 krajín od vízovej povinnosti sa má uplatňovať od dátumu nadobudnutia platnosti dohody o oslobodení od vízovej povinnosti, ktorá sa uzavrie s Úniou,

               ŽELAJÚC SI zabezpečiť zásadu rovnakého zaobchádzania so všetkými občanmi EÚ,

               ZOHĽADŇUJÚC, že na osoby cestujúce na účely vykonávania platenej činnosti počas ich krátkodobého pobytu sa táto dohoda nevzťahuje, a preto sa na túto kategóriu naďalej vzťahujú príslušné pravidlá práva Únie, vnútroštátneho práva členských štátov a vnútroštátneho práva Šalamúnových ostrovov týkajúce sa vízovej povinnosti alebo oslobodenia od nej a prístupu k zamestnaniu,

               ZOHĽADŇUJÚC Protokol o postavení Spojeného kráľovstva a Írska s ohľadom na priestor slobody, bezpečnosti a spravodlivosti a Protokol o schengenskom acquis začlenenom do rámca Európskej únie, ktoré sú pripojené k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,

               SA DOHODLI TAKTO:

               ČLÁNOK 1

               Účel

               Táto dohoda umožňuje občanom Únie a občanom Šalamúnových ostrovov cestovať bez víz na územie druhej zmluvnej strany na obdobie najviac 90 dní v rámci akéhokoľvek 180-dňového obdobia.

               ČLÁNOK 2

               Vymedzenie pojmov

               Na účely tejto dohody:

               a)
                     „členský štát“ je ktorýkoľvek členský štát Únie s výnimkou Spojeného kráľovstva a Írska;

               b)
                     „občan Únie“ je štátny príslušník členského štátu vymedzeného v písmene a);

               c)
                     „občan Šalamúnových ostrovov“ je každá osoba, ktorá má štátne občianstvo Šalamúnových ostrovov;

               d)
                     „schengenský priestor“ je priestor bez vnútorných hraníc zahŕňajúci územia členských štátov vymedzených v písmene a), ktoré v plnom rozsahu uplatňujú schengenské acquis.

               ČLÁNOK 3

               Rozsah pôsobnosti

               1.
                     Občania Únie, ktorí sú držiteľmi platného bežného, diplomatického, služobného, úradného alebo špeciálneho pasu vydaného členským štátom, môžu vstúpiť na územie Šalamúnových ostrovov a zdržiavať sa na ňom bez víz počas obdobia vymedzeného v článku 4 ods. 1.

               Občania Šalamúnových ostrovov, ktorí sú držiteľmi bežného cestovného, diplomatického, služobného, úradného alebo špeciálneho pasu vydaného Šalamúnovými ostrovmi, môžu vstúpiť na územie členských štátov a zdržiavať sa na ňom bez víz počas obdobia vymedzeného v článku 4 ods. 2.

               2.
                     Odsek 1 tohto článku sa nevzťahuje na osoby cestujúce na účely vykonávania platenej činnosti.

               V prípade tejto kategórie osôb sa môže každý členský štát sám rozhodnúť, či občanom Šalamúnových ostrovov uloží vízovú povinnosť alebo ju zruší v súlade s článkom 4 ods. 3 nariadenia Rady (ES) č. 539/2001
                  2
               .

               V prípade tejto kategórie osôb sa môžu Šalamúnove ostrovy rozhodnúť, či občanom jednotlivých členských štátov uložia vízovú povinnosť alebo ju zrušia v súlade so svojím vnútroštátnym právom.

               3.
                     Zrušenie vízovej povinnosti stanovené touto dohodou sa uplatňuje bez toho, aby boli dotknuté právne predpisy zmluvných strán týkajúce sa podmienok vstupu a krátkodobého pobytu. Členské štáty a Šalamúnove ostrovy si vyhradzujú právo nepovoliť vstup na svoje územie a krátkodobý pobyt na svojom území v prípade nesplnenia jednej alebo viacerých uvedených podmienok.

               4.
                     Zrušenie vízovej povinnosti sa uplatňuje bez ohľadu na spôsob dopravy použitý na prekročenie hraníc zmluvných strán.

               5.
                     Záležitosti, na ktoré sa nevzťahuje táto dohoda, sa spravujú právom Únie, vnútroštátnym právom členských štátov a vnútroštátnym právom Šalamúnových ostrovov.

               ČLÁNOK 4

               Dĺžka pobytu

               1.
                     Občania Únie sa môžu zdržiavať na území Šalamúnových ostrovov najviac 90 dní v rámci akéhokoľvek 180-dňového obdobia.

               2.
                     Občania Šalamúnových ostrovov sa môžu zdržiavať na území členských štátov plne uplatňujúcich schengenské acquis najviac 90 dní v rámci akéhokoľvek 180-dňového obdobia. Toto obdobie sa vypočíta nezávisle od akéhokoľvek pobytu v členskom štáte, ktorý ešte v plnom rozsahu neuplatňuje schengenské acquis.

               Občania Šalamúnových ostrovov sa môžu zdržiavať na území každého členského štátu, ktorý ešte v plnom rozsahu neuplatňuje schengenské acquis, najviac 90 dní v rámci akéhokoľvek 180-dňového obdobia bez ohľadu na obdobie pobytu vypočítané pre územie členských štátov plne uplatňujúcich schengenské acquis.

               3.
                     Touto dohodou nie je dotknutá možnosť Šalamúnových ostrovov a členských štátov predĺžiť obdobie pobytu na viac ako 90 dní v súlade s ich príslušným vnútroštátnym právom a právom Únie.

               ČLÁNOK 5

               Územná pôsobnosť

               1.
                     Pokiaľ ide o Francúzsku republiku, táto dohoda sa vzťahuje iba na európske územie Francúzskej republiky.

               2.
                     Pokiaľ ide o Holandské kráľovstvo, táto dohoda sa vzťahuje iba na európske územie Holandského kráľovstva.

               ČLÁNOK 6

               Spoločný výbor pre správu dohody

               1.
                     Zmluvné strany zriadia spoločný výbor odborníkov (ďalej len „výbor“) zložený zo zástupcov Únie a zástupcov Šalamúnových ostrovov. Úniu zastupuje Európska komisia.

               2.
                     Výbor plní okrem iného tieto úlohy:

               a)
                     monitoruje vykonávanie tejto dohody;

               b)
                     navrhuje zmeny tejto dohody alebo dodatky k nej;

               c)
                     urovnáva spory vyplývajúce z výkladu alebo uplatňovania tejto dohody.

               3.
                     Výbor sa schádza vždy, keď je to potrebné, na žiadosť jednej zo zmluvných strán.

               4.
                     Výbor prijme svoj rokovací poriadok.

               ČLÁNOK 7

               Vzťah medzi touto dohodou a existujúcimi dvojstrannými dohodami o zrušení vízovej povinnosti
                  medzi členskými štátmi a Šalamúnovými ostrovmi

               Táto dohoda má prednosť pred akýmikoľvek dvojstrannými dohodami alebo dohovormi uzavretými medzi jednotlivými členskými štátmi a Šalamúnovými ostrovmi, pokiaľ sa vzťahujú na záležitosti patriace do rozsahu pôsobnosti tejto dohody.

               ČLÁNOK 8

               Záverečné ustanovenia

               1.
                     Zmluvné strany ratifikujú alebo schvália túto dohodu v súlade so svojimi príslušnými vnútornými postupmi a dohoda nadobudne platnosť prvým dňom druhého mesiaca po dni neskoršieho z dvoch oznámení, ktorými si zmluvné strany navzájom oznámia ukončenie týchto postupov.

               Táto dohoda sa predbežne vykonáva odo dňa nasledujúceho po dni jej podpisu.

               2.
                     Táto dohoda sa uzatvára na neurčitý čas, pokiaľ sa nevypovie v súlade s odsekom 5.

               3.
                     Túto dohodu je možné zmeniť písomnou dohodou zmluvných strán. Zmeny nadobudnú platnosť potom, ako si zmluvné strany navzájom oznámia ukončenie svojich vnútorných postupov potrebných na tento účel.

               4.
                     Každá zmluvná strana môže úplne alebo čiastočne pozastaviť vykonávanie tejto dohody, najmä z dôvodov verejného poriadku, ochrany národnej bezpečnosti alebo ochrany verejného zdravia, nelegálneho prisťahovalectva alebo opätovného zavedenia vízovej povinnosti ktoroukoľvek zo zmluvných strán. Zmluvná strana rozhodnutie o pozastavení vykonávania dohody oznámi druhej zmluvnej strane najneskôr dva mesiace pred plánovaným nadobudnutím jeho platnosti. Zmluvná strana, ktorá pozastavila vykonávanie tejto dohody, v prípade pominutia dôvodov pozastavenia o tom okamžite informuje druhú zmluvnú stranu a pozastavenie zruší.

               5.
                     Každá zmluvná strana môže túto dohodu vypovedať písomným oznámením druhej zmluvnej strane. Platnosť tejto dohody sa skončí po uplynutí 90 dní odo dňa takéhoto oznámenia.

               6.
                     Šalamúnove ostrovy môžu pozastaviť alebo vypovedať túto dohodu len vo vzťahu ku všetkým členským štátom.

               7.
                     Únia môže pozastaviť vykonávanie tejto dohody alebo túto dohodu vypovedať len vo vzťahu ku všetkým svojim členským štátom.

               V dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.

               SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA
                  A LICHTENŠTAJNSKA

               Zmluvné strany berú na vedomie úzke vzťahy medzi Európskou úniou a Nórskom, Islandom, Švajčiarskom a Lichtenštajnskom, najmä na základe dohôd z 18. mája 1999 a 26. októbra 2004 týkajúcich sa pridruženia týchto krajín k vykonávaniu, uplatňovaniu a vývoju schengenského acquis.

               Za týchto okolností je žiaduce, aby orgány Nórska, Islandu, Švajčiarska a Lichtenštajnska na jednej strane a Šalamúnových ostrovov na strane druhej bezodkladne uzatvorili dvojstranné dohody o zrušení vízovej povinnosti pri krátkodobých pobytoch s podobnými podmienkami, aké boli dohodnuté v tejto dohode.

               SPOLOČNÉ VYHLÁSENIE TÝKAJÚCE SA VÝKLADU KATEGÓRIE OSÔB CESTUJÚCICH NA ÚČELY VYKONÁVANIA PLATENEJ ČINNOSTI,
                  KTORÁ JE UVEDENÁ V ČLÁNKU 3 ODS. 2 TEJTO DOHODY

               So želaním zabezpečiť jednotný výklad sa zmluvné strany dohodli, že na účely tejto dohody do kategórie osôb vykonávajúcich platenú činnosť patria osoby, ktoré ako zamestnanci alebo poskytovatelia služieb vstupujú na územie druhej zmluvnej strany na účely vykonávania zárobkovej alebo odplatnej činnosti.

               Do tejto kategórie by nemali patriť:

               –
                     podnikatelia, t. j. osoby cestujúce na účely obchodného rokovania (bez toho, aby boli zamestnané v krajine druhej zmluvnej strany),

               –
                     športovci alebo umelci vykonávajúci činnosť ad hoc,

               –
                     novinári, ktorých vyslali médiá z ich krajiny pobytu, a

               –
                     vnútropodnikoví stážisti.

               Vykonávanie tohto vyhlásenia monitoruje v rámci svojich povinností podľa článku 6 tejto dohody spoločný výbor, ktorý môže navrhnúť úpravy, ak to na základe skúseností zmluvných strán považuje za nutné.

               SPOLOČNÉ VYHLÁSENIE TÝKAJÚCE SA VÝKLADU OBDOBIA 90 DNÍ
                  V RÁMCI AKÉHOKOĽVEK 180-DŇOVÉHO OBDOBIA, KTORÉ JE STANOVENÉ V ČLÁNKU 4 TEJTO DOHODY

               Zmluvné strany sa dohodli, že obdobie najviac 90 dní v rámci akéhokoľvek 180-dňového obdobia, ktoré je stanovené v článku 4 tejto dohody, znamená buď nepretržitý pobyt, alebo niekoľko za sebou nasledujúcich pobytov, ktoré v rámci akéhokoľvek 180-dňového obdobia netrvajú spolu dlhšie ako 90 dní.

               Pojem „akékoľvek“ znamená, že sa uplatňuje pohyblivé 180-dňové referenčné obdobie, v rámci ktorého sa spätne započítava každý deň pobytu počas obdobia posledných 180 dní s cieľom overiť, či je požiadavka týkajúca sa 90 dní v rámci akéhokoľvek 180-dňového obdobia naďalej splnená. Okrem iného to znamená, že neprítomnosťou počas neprerušeného obdobia 90 dní vzniká nárok na nový pobyt v dĺžke najviac 90 dní.

               SPOLOČNÉ VYHLÁSENIE TÝKAJÚCE SA INFORMOVANIA OBČANOV
                  O DOHODE O ZRUŠENÍ VÍZOVEJ POVINNOSTI

               Uznávajúc význam transparentnosti pre občanov Európskej únie a občanov Šalamúnových ostrovov, sa zmluvné strany dohodli, že zabezpečia úplné šírenie informácií o obsahu a dôsledkoch dohody o zrušení vízovej povinnosti, ako aj o záležitostiach, ktoré s ňou súvisia, napríklad o podmienkach vstupu.

               _________________

                     (1)
                  Ú. v. EÚ L 149, 20.5.2014, s. 67.

                     (2)
                  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).


               EURÓPSKA KOMISIA
            V Bruseli27. 7. 2017
            COM(2017) 399 final
            2017/0177(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Spoločnej rade CARIFORUM – EÚ zriadenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o vypracovanie zoznamu rozhodcov

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o stanovení pozície, ktorá sa má v mene Únie prijať v Spoločnej rade CARIFORUM – EÚ zriadenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane v súvislosti s plánovaným prijatím rozhodnutia o vypracovaní zoznamu rozhodcov.

               2.Kontext návrhu

               2.1.Dohoda o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane

               Dohoda o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane (ďalej len „dohoda“) má za cieľ prispieť k zníženiu a konečnému odstráneniu chudoby vybudovaním obchodného partnerstva v súlade s cieľom udržateľného rozvoja, miléniovými rozvojovými cieľmi a dohodou z Cotonou.

               Dohoda bola podpísaná 15. októbra 2008 a predbežne sa vykonáva od 29. decembra 2008.

               2.2.Spoločná rada CARIFORUM – EÚ

               Spoločná Rada CARIFORUM – EÚ je vo všeobecnosti zodpovedná za uplatňovanie a vykonávanie tejto dohody a sleduje plnenie jej cieľov. Stretáva sa na ministerskej úrovni v pravidelných intervaloch nepresahujúcich obdobie dvoch rokov. Na účely dosiahnutia cieľov tejto dohody má právomoc prijímať rozhodnutia v súvislosti so všetkými záležitosťami, na ktoré sa dohoda vzťahuje. Prijaté rozhodnutia sú záväzné pre strany a signatárske štáty CARIFORUM-u, ktoré v súlade s vnútornými predpismi jednotlivých zmluvných strán a signatárskych štátov prijmú všetky nevyhnutné opatrenia na ich vykonanie.

               2.3.Plánovaný akt Spoločnej rady CARIFORUM – EÚ

               Dňa 17. novembra 2017 má Spoločná rada CARIFORUM – EÚ na svojom štvrtom zasadnutí prijať rozhodnutie o vypracovaní zoznamu rozhodcov podľa článku 221 ods. 1 dohody (ďalej len „plánovaný akt“).

               Cieľom plánovaného aktu je zostaviť zoznam pätnástich osôb, ktoré majú osobitné znalosti alebo skúsenosti v oblasti práva a medzinárodného obchodu, a ktoré sú ochotné plniť funkciu rozhodcov podľa článku 221 ods. 1 dohody. Tento krok je potrebný na vykonávanie ustanovení dohody o urovnávaní sporov.

               Plánovaný akt sa stáva záväzným pre zmluvné strany v súlade s článkom 221 dohody, v ktorej sa stanovuje: „Výbor CARIFORUM-u – EÚ pre obchod a rozvoj vypracuje najneskôr do troch mesiacov po predbežnom vykonávaní tejto dohody zoznam pätnástich (15) osôb, ktoré sú ochotné a schopné plniť funkciu rozhodcov. Každá zo strán vyberie päť osôb, ktoré majú plniť funkciu rozhodcov. Obidve strany sa tiež dohodnú na piatich osobách, ktoré nie sú štátnymi príslušníkmi žiadnej z nich a ktoré majú plniť funkciu predsedu rozhodcovského tribunálu. Výbor CARIFORUM – EÚ pre obchod a rozvoj zabezpečí, aby bol zoznam vždy udržiavaný na tejto úrovni.“

               3.Pozícia, ktorá sa má prijať v mene Únie

               V článku 221 ods. 1 dohody sa stanovuje vypracovanie zoznamu pätnástich osôb, ktoré majú osobitné znalosti alebo skúsenosti v oblasti práva a medzinárodného obchodu, a ktoré sú ochotné plniť funkciu rozhodcov. Každá zo strán vybrala päť osôb a obidve strany sa tiež dohodli na piatich osobách, ktoré nie sú štátnymi príslušníkmi žiadnej z nich a ktoré majú plniť funkciu predsedu rozhodcovského tribunálu.

               Príloha k pripojenému návrhu rozhodnutia Rady a zoznam rozhodcov boli dohodnuté so stranou CARIFORUM-u s počas šiesteho zasadnutia Výboru pre obchod a rozvoj, ktoré sa konalo na Jamajke 25. novembra 2016.

               Cieľom navrhovanej pozície, ktorá sa má prijať v mene Únie, je dosiahnuť, aby bol plánovaný akt záväzný.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovuje rozhodnutie, ktorým sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               4.1.2.Uplatnenie na tento prípad

               Spoločná Rada CARIFORUM – EÚ je orgán zriadený dohodou.

               Akt, ktorý má Spoločná rada CARIFORUM – EÚ prijať, predstavuje akt s právnymi účinkami. Plánovaný akt bude záväzný podľa medzinárodného práva v súlade s článkom 221 dohody.

               Plánovaným aktom sa inštitucionálny rámec dohody nedopĺňa ani nemení.

               Procesnoprávnym základom pre navrhované rozhodnutie je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu plánovaného aktu, v súvislosti s ktorým sa prijíma pozícia v mene Únie.

               4.2.2.Uplatnenie na tento prípad

               Hlavný cieľ a obsah plánovaného aktu sa týkajú spoločnej obchodnej politiky.

               Hmotnoprávnym základom navrhovaného rozhodnutia je preto článok 207 ZFEÚ.

               4.3.Záver

               Právnym základom navrhovaného rozhodnutia by mal byť článok 207 v spojení s článkom 218 ods. 9 ZFEÚ.

               2017/0177 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Spoločnej rade CARIFORUM – EÚ zriadenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o vypracovanie zoznamu rozhodcov

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dohoda o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane
                  1
                (ďalej len „dohoda“) bola podpísaná 15. októbra 2008 a predbežne sa vykonáva od 29. decembra 2008.

               (2)Spoločná rada CARIFORUM – EÚ má na svojom štvrtom zasadnutí 17. novembra 2017 prijať rozhodnutie o vypracovaní zoznamu rozhodcov.

               (3)Je vhodné stanoviť pozíciu, ktorá sa má prijať v mene Únie v Spoločnej rade CARIFORUM – EÚ, pretože rozhodnutie bude pre Úniu záväzné.

               (4)Pripojený návrh rozhodnutia Rady predstavuje právny nástroj na vypracovanie zoznamu pätnástich osôb, ktoré majú osobitné znalosti alebo skúsenosti v oblasti práva a medzinárodného obchodu, a ktoré sú ochotné plniť funkciu rozhodcov podľa článku 221 ods. 1 dohody. Je to potrebné na vykonávanie ustanovení dohody o urovnávaní sporov.

               (5)V Spoločnej rade CARIFORUM – EÚ bude Úniu v súlade s článkom 17 ods. 1 ZEÚ zastupovať Komisia. Členské štáty podporujú pozíciu Únie v súlade s článkom 4 ods. 3 ZEÚ.

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie na štvrtom zasadnutí Spoločnej rady CARIFORUM – EÚ 17. novembra 2017, je založená na návrhu rozhodnutia Spoločnej rady CARIFORUM – EÚ pripojeného k tomuto rozhodnutiu.

               Článok 2

               Toto rozhodnutie je určené Komisii a členským štátom.

               V Bruseli

                     Za Radu

                     predseda

                     (1)
                  Ú. v. EÚ L 289, 30.10.2008, s. 3.

    ---documentbreak---

               EURÓPSKA KOMISIA
            V Bruseli27. 7. 2017
            COM(2017) 399 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v Spoločnej rade CARIFORUM – EÚ zriadenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o vypracovanie zoznamu rozhodcov

               PRÍLOHA

               NÁVRH

               ROZHODNUTIE SPOLOČNEJ RADY CARIFORUM – EÚ č. …/2017

               z...

               zriadenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o vypracovanie zoznamu rozhodcov

               SPOLOČNÁ RADA CARIFORUM – EÚ,

               so zreteľom na Dohodu o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane (ďalej len „dohoda“), a najmä na jej článok 221 ods. 1,

               PRIJALA TOTO ROZHODNUTIE:

               Článok 1

               Strany prijímajú zoznam pätnástich rozhodcov stanovený v článku 221 ods. 1 a pripojený k tomuto rozhodnutiu.

               Článok 2

               Výbor CARIFORUM – EÚ pre obchod a rozvoj môže zmeniť zoznam rozhodcov pripojený k tomuto rozhodnutiu.

               Článok 3

               Toto rozhodnutie nadobúda účinnosť …

               V …

                        Za štáty CARIFORUM-u

                        Za zmluvnú stranu EÚ

               PRÍLOHA

               Zoznam rozhodcov (článok 221 ods. 1)

               Rozhodcovia vybraní štátmi CARIFORUM-u:

               Pani Tracy BENN-ROBERTS – Antigua a Barbuda

               Pani Nicole FOSTER – Barbados

               Pani Bertha COOPER – ROSSEAU – Bahamy

               Pani Michelle A. BROWN – Jamajka

               Pani Fabiola MEDINA GARNES – Dominikánska republika

               Rozhodcovia vybraní EÚ:

               Pán Jacques BOURGEOIS – Belgicko

               Pán Claus – Dieter EHLERMANN – Nemecko

               Pán Pieter Jan KUIJPER – Holandsko

               Pán Giorgio SACERDOTI – Taliansko

               Pán Ramon TORRENT – Španielsko

               Rozhodcovia vybraní zmluvnými stranami spoločne:

               Pán Frederick ABBOTT – Spojené štáty americké

               Pán James BACCHUS – Spojené štáty americké

               Pán Armand DE MESTRAL – Kanada

               Pani Claudia OROZCO – Kolumbia

               Pán Helge SELAND – Nórsko